Predkladacia správa

	Služobný úrad Ministerstva dopravy, pôšt a telekomunikácií Slovenskej republiky do konca roka 2005 sídlil ako nájomca v budove Slovak Telecomu, a. s. na Námestí slobody č. 6 v Bratislave. Koncom roka 2005 Ministerstvo dopravy, pôšt a telekomunikácií SR odkúpilo od Slovak Telecomu, a. s. budovu  vrátane bytov na Námestí slobody č. 6 Bratislava do vlastníctva štátu. 

	Služobný úrad Ministerstva dopravy, pôšt a telekomunikácií  SR, ako správca tejto budovy, je povinný vykonávať činnosti správcu majetku štátu podľa zákona č. 278/1993 Z. z. o správe majetku štátu v znení neskorších predpisov vrátane vedenia evidencie, účtovníctva a zabezpečovania ochrany majetku štátu v správe ministerstva, ktoré úrad doteraz nevykonával.  Taktiež ministerstvo je povinné zabezpečovať prevádzku budovy, technických zariadení, ich údržbu, opravu, služby súvisiace so správou, energetické a vodné hospodárstvo, organizovanie a zabezpečovanie obstarávania prác, tovarov a služieb. 

Z dôvodu  hospodárneho, efektívneho a účelného zabezpečovania správy majetku štátu a činností súvisiacich so správou,  Ministerstvo dopravy, pôšt a telekomunikácií SR predkladá návrh na zmenu počtu zamestnancov, zvýšenie výdavkov na mzdy a platy znížením výdavkov na tovary a služby v rámci rozpočtovej kapitoly MDPT SR v roku 2006. Uvedené zmeny je potrebné premietnuť aj do rozpočtu na roky 2007 až 2010. 

Zabezpečovanie nových činností služobným úradom Ministerstva dopravy, pôšt a telekomunikácií SR nebude mať finančný, ekonomický, environmentálny vplyv,  vplyv na zamestnanosť a podnikateľské prostredie a z toho dôvodu sa nevyhotovuje doložka finančných, ekonomických, environmentálnych vplyvov,  vplyvov na zamestnanosť a podnikateľské prostredie.